
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1962 

31 Δεκεμβρίου 2004 


ΑΠΟΦΑΣΕΙΣ 

Αριθ. 1104059/7953 

Στεγασπκό επίδομα φοιτητών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 10 του Ν. 3220/2004 «Μέ¬ 
τρα αναπτυξιακής και κοινωνικής πολιτικής, αντικειμενι- 
κοποίηση του φορολογικού ελέγχου και άλλες διατάξεις» 
(ΦΕΚ 15Α/2004), περί χορήγησης στεγαστικού επιδόμα¬ 
τος σε φοιτητές, στο οποίο ορίζονται οι προϋποθέσεις χο¬ 
ρήγησής του, καθώς και την παράγραφο 7 του ίδιου άρ¬ 
θρου και Νόμου, με την οποία εξουσιοδοτούνται οι 
Υπουργοί Οικονομίας και Οικονομικών και Εθνικής Παι¬ 
δείας και Θρησκευμάτων, να καθορίσουν με κοινή από¬ 
φασή τους τον τρόπο πληρωμής του ανωτέρω επιδόμα¬ 
τος, τον χρόνο πληρωμής του, τα απαιτούμενα δικαιολο- 
γητικά, την αρχή ελέγχου και εκκαθάρισης της δαπάνης, 
την αρχή πληρωμής αυτής, τον τρόπο λογιστικής τακτο¬ 
ποίησης, καθώς και κάθε άλλο σχετικό θέμα για την εφαρ¬ 
μογή του άρθρου αυτού. 

2. Τις διατάξεις της παραγράφου 10 του άρθρου 3 του 
Ν. 3255/2004 «Ρυθμίσεις θεμάτων όλων των εκπαιδευτι¬ 
κών βαθμιδών» (ΦΕΚ 138Α/2004) ο οποίος τροποποιεί και 
συμπληρώνει τον προηγούμενο Νόμο. 

3. Τις διατάξεις της παραγράφου 14 του άρθρου 5 του 
Ν. 3296/2004 (ΦΕΚ253Α/2004). 

4. Την κοινή απόφαση του Πρωθυπουργού και του 
Υπουργού Οικονομίας και Οικονομικών 14650/ΔΙΟΕ 85/ 
17.3.2004 «Καθορισμός αρμοδιοτήτων των Υφυπουργών 
Οικονομίας και Οικονομικών». 

5. Την κοινή απόφαση του Πρωθυπουργού και του 
Υπουργού Εθνικής Παιδείας και Θρησκευμάτων, 37876/ 
Στ5/04 (ΦΕΚ 608 Β'). 

6. Το γεγονός ότι από την απόφαση αυτή προκαλείται 
δαπάνη σε βάροςτου κρατικού προϋπολογισμού, η οποία 
δεν μπορεί να προσδιορισθεί καθ’όσονεξαρτάται από τον 
εκάστοτε αριθμό των δικαιούχων και η οποία θα βαρύνει 
την πίστωση του Κ.Α.Ε. 2754 «Εισοδηματική ενίσχυση οι¬ 
κογενειών με τέκνα που σπουδάζουν μακριά του τόπου 
της μόνιμης κατοικίας τους» του ειδικού φορέα 110 του 
προϋπολογισμού του Υπουργείου Εθνικής Παιδείας και 
Θρησκευμάτων, αποφασίζουμε: 


Αρθρο 1 

Δικαιούχοι του φοιτητικού στεγαστικού επιδόματος 

1. Δικαιούχος του επιδόματος είναι το πρόσωπο που θε¬ 
ωρείται ότι βαρύνει ο φοιτητής, σύμφωνα με τις διατάξεις 
του άρθρου 7 του Ν. 2238/1994. Κατ’ εξαίρεση, δικαιού¬ 
χος θα είναι ο ίδιος ο φοιτητής εφ’ όσον: 

α) είναι ορφανός από τους δύο γονείς ή 

β) οι γονείς του είναι κάτοικοι εξωτερικού ή 

γ) είναι πάνω από είκοσι πέντε (25) ετών ή 

δ) είναι υπόχρεος σε υποβολή φορολογικής δήλωσης 
σύμφωνα με το άρθρο 61 του Ν. 2238/1994 και δεν θεω¬ 
ρείται προστατευόμενο μέλος σύμφωνα με το άρθρο 7 
του ίδιου Νόμου. 

2. Το επίδομα αυτό καταβάλλεται για τους προπτυχια¬ 
κούς φοιτητές των Ιδρυμάτων του Πανεπιστημιακού και 
του Τεχνολογικού τομέα της Ανώτατης Εκπαίδευσης, των 
Ανωτέρων Σχολών Τουριστικών Επαγγελμάτων και των 
Ακαδημιών Εμπορικού Ναυτικού της Ελλάδας, καθώς και 
των Σχολών του Πανεπιστημίου της Κύπρου που περι¬ 
λαμβάνονται στο σύστημα των Πανελλαδικών Εξετάσε¬ 
ων, που είναι Έλληνες υπήκοοι ή υπήκοοι άλλων χωρών 
της Ευρωπαϊκής Ένωσης, εφόσον πληρούνται και οι λοι¬ 
πές προϋποθέσεις. 

Εξαιρούνται οι φοιτητές των Αστυνομικών και Στρατιω¬ 
τικών Σχολών. 

3. Το επίδομα χορηγείται για όλους τους προπτυχια¬ 
κούς φοιτητές της οικογένειας, εφόσον διαμένουν σε άλ¬ 
λη πόλη αυτής της κύριας κατοικίας τους, ανεξαρτήτως 
αν φοιτούν στην ίδια Σχολή και πόλη ή σε διαφορετικές 
Σχολές και πόλεις και εφ’ όσον πληρούν τις λοιπές προϋ¬ 
ποθέσεις που ορίζονται στο Νόμο. 

4. Το επίδομα χορηγείται για τόσα έτη όσα είναι και τα 
έτη σπουδών της Σχολής ή του Τμήματος, σύμφωνα με 
τον κανονισμό λειτουργίας τους. 

5. Δεν δικαιούνται του επιδόματος αυτού όσοι φοιτούν 
για την απόκτηση δεύτερου πτυχίου, ανεξάρτητα από τον 
τρόπο εισαγωγής τους στη Σχολή ή το Τμήμα αυτής, ή για 
την απόκτηση μεταπτυχιακού τίτλου σπουδών. 

Αρθρο 2 

Δικαιολογητικά που υποβάλλονται για την πληρωμή 
του επιδόματος 

1. Ο δικαιούχος του φοιτητικού στεγαστικού επιδόμα¬ 
τος, υποβάλλει αίτηση-υπεύθυνη δήλωση η οποία, μαζί με 

τις οδηγίες συμπλήρωσής της, επισυνάπτεται στην πα¬ 
ρούσα απόφαση και αποτελεί αναπόσπαστο τμήμα της, 
ως παράρτημα Α. 

2. Με την αίτηση συνυποβάλλονται: 

α) Πιστοποιητικό της Σχολής ή του Τμήματος που σπου¬ 
δάζει ο φοιτητής, το περιεχόμενο του οποίου αναλύεται 
στο άρθρο 5 της παρούσας απόφασης και το οποίο εκδί- 
δεται εντός των τριών πρώτων μηνών κάθε ημερολογια¬ 
κού έτους και μόνον για τους δικαιούχους του επιδόμα¬ 
τος. 

β) Μισθωτήριο συμβόλαιο κατοικίας στον τόπο φοίτη¬ 
σης και σε απόσταση όχι μεγαλύτερη των σαράντα (40) χι¬ 
λιομέτρων από το κέντρο της πόλης στην οποία εδρεύει η 
Σχολή ή το Τμήμα αυτής, ανεξάρτητα αν βρίσκεται στον 
ίδιο ή σε άλλο Νομό από την έδρα της σχολής. Ως μίσθω¬ 
ση θεωρείται και η διαμονή σε ξενοδοχείο ή πανσιόν υπό 
την προϋπόθεση ότι θα προσκομίζει ο φοιτητής βεβαίωση 
τουλάχιστον δίμηνης διαμονής σ’ αυτό και απόδειξη πα¬ 
ροχής υπηρεσιών (σε επικυρωμένο αντίγραφο) για το ίδιο 
διάστημα. Δεν θεωρείται μίσθωση η διαμονή σε φοιτητική 
εστία ή οικοτροφείο. 

3. Η αίτηση υποβάλλεται εντός των πρώτων τριών μη¬ 
νών κάθε ημερολογιακού έτους. 

Άρθρο 3 

Αρχή ελέγχου και πληρωμής του επιδόματος 

1. Η αίτηση-υπεύθυνη δήλωση, μετά τη συμπλήρωση 
και την υπογραφή της από το δικαιούχο του επιδόματος, 
κατατίθεται στη Δ.Ο.Υ. φορολογίας εισοδήματος του δι¬ 
καιούχου και αφού χορηγηθεί αριθμός πρωτοκόλλου και 
γίνει έλεγχος από το Τμήμα ή Γραφείο Εισοδήματος της 
ίδιας Δ.Ο.Υ. για τη σωστή συμπλήρωση των αναγραφο- 
μένων σ’ αυτή στοιχείων, την προσκόμιση των δικαιολο- 
γητικώντου προηγούμενου άρθρου, και διαπιστωθεί ότι 
πληρούνται οι προϋποθέσεις χορήγησης του επιδόμα¬ 
τος, θεωρείται από τον Προϊστάμενο του Τμήματος ή 
Γ ραφείου Εισοδήματος. Μετά τη θεώρηση αυτή η αίτηση 
- υπεύθυνη δήλωση επέχει θέση τίτλου πληρωμής και 
προωθείται στο Τμήμα Εξόδων της Δ.Ο.Υ., όπου θεωρεί¬ 
ται για την πληρωμή από τον Προϊστάμενο του Τμήματος 
αυτού, και γίνεται η πληρωμή του ποσού στο δικαιούχο, 
το οποίο είναι αφορολόγητο και δεν υπόκειται σε καμμία 
κράτηση υπέρ του Δημοσίου ή τρίτου. Αν ελλείπουν δι- 
καιολογητικά ή τα προσκομισθέντα δεν είναι πλήρη, η 
πληρωμή πραγματοποιείται μετά την προσκόμιση όλων 
των απαραίτητων δικαιολογητικών. 

2. Εάν μετά την είσπραξη του επιδόματος από τον δι¬ 
καιούχο αποδειχθεί από τον έλεγχο ότι αυτό καταβλήθη¬ 
κε αχρεώστητα, τότε: 

α) Εάν η αχρεώστητη καταβολή οφείλεται σε υπαιτιότη¬ 
τα του Δημοσίου αναζητείται η επιστροφή ποσού ίσου της 
καταβολής. 


β) Εάν η αχρεώστητη καταβολή οφείλεται σε ενέργειες 
του εισπράξαντος, εφαρμόζονται οι διατάξεις της παρα¬ 
γράφου 6 του άρθρου 10 του Ν. 3220/2004. 

Άρθρο 4 

Λογιστική τακτοποίηση 

Μετά το πέρας της ημερήσιας συναλλαγής εκδίδεται 
συγκεντρωτική κατάσταση η οποία καταχωρείται στο 
ημερολόγιο πληρωμών με χρέωση Ταμείου και πίστωση 
Έξοδα Προϋπολογισμού ΚΑΕ 2754 «εισοδηματική ενί¬ 
σχυση οικογενειών με τέκνα που σπουδάζουν μακριά του 
τόπου της μόνιμης κατοικίας τους», του ειδικού φορέα 
110 του προϋπολογισμού του Υπουργείου Εθνικής Παι¬ 
δείας και Θρησκευμάτων. 

Άρθρο 5 

Πιστοποιητικό Σπουδών 

1. Οι Σχολές ή τα Τμήματα Σχολών που υποβάλλονται 
αιτήσεις φοιτητών για έκδοση πιστοποιητικών προκειμέ- 
νου να χορηγηθεί το στεγαστικό επίδομα, παραδίδουν 
αυθημερόν τα πιστοποιητικά αυτά στους φοιτητές. 

2. Στο πιστοποιητικό αναφέρονται αναλυτικά, το έτος ει¬ 
σαγωγής του φοιτητή, το έτος φοίτησης, τα συνολικά έτη 
σπουδών, σύμφωνα με τον κανονισμό λειτουργίας της 
Σχολής καθώς και η επιτυχία, τουλάχιστον στο ήμισυ, του 
συνολικού αριθμού των μαθημάτων του προηγουμένου 
έτους ή των αντιστοίχων εξαμήνων, όπως αυτά προβλέ- 
πονται στο ενδεικτικό πρόγραμμα σπουδών. 

Γιατους φοιτητές που έχουν εγγράφει για πρώτη φορά 
στο πρώτο έτος σπουδών στο πιστοποιητικό της ανωτέ¬ 
ρω περίπτωσης αναφέρεται μόνο η εγγραφή του φοιτητή 
στη Σχολή. 

Στο ανωτέρω πιστοποιητικό αναγράφεται ότι αυτό χο¬ 
ρηγείται αποκλειστικά για την καταβολή φοιτητικού στε- 
γαστικού επιδόματος, και φέρει πρωτότυπη υπογραφή και 
σφραγίδα της γραμματείας του Τ μήματος ή της Σχολής. 

3. Για έκδοση ομοιόμορφου πιστοποιητικού από όλες 
τις Σχολές ή Τμήματα επισυνάπτεται στην παρούσα υπό¬ 
δειγμα αυτού τόσο για τα Πανεπιστήμια όσο και για τα 
ΤΕΙ, ως παράρτημα Β της απόφασης, και αποτελεί ανα¬ 
πόσπαστο τμήμα της. 

Άρθρο 6 
Λοιπά 

1. Κατά τα λοιπά εφαρμόζονται τα οριζόμενα στις πα¬ 
ραγράφους 1-6 του άρθρου 10 του Ν. 3220/2004, στην 
παράγραφο 10 του άρθρου 3 του Ν. 3255/2004, οι σχετι¬ 
κές διατάξεις του Νόμου 2362/1995 (Κώδικας Δημοσίου 
Λογιστικού), καθώς και οι διατάξεις του Π.Δ. 16/1989 (Κα¬ 
νονισμός Λειτουργίας Δ.Ο.Υ.). 

2. Η απόφαση υπ’ αριθμ. 1004908/381/21.1.2004 «Στε- 
γαστικό Επίδομα Φοιτητών» (ΦΕΚ 185Β/2.2.2004) καταρ- 
γείται από τη δημοσίευση της παρούσας. 

Ακολουθούντο παραρτήματα Α και Β για τα Πανεπιστή¬ 
μια και ΤΕΙ. 

ΠΑΡΑΡΤΗΜΑ Α’ 

ΑΙΤΗΣΗ ΚΑΙ ΥΠΕΥΘΥΝΗ ΑΗΛΩΣΗ 
ΧΟΡΗΓΗΣΗΣ ΦΟΙΤΗΤΙΚΟΥ ΣΤΕΓΑΣΤΙΚΟΥ ΕΠΙΔΟΜΑΤΟΣ 

Αιτούμαι τη χορήγηση στεγαστικού φοιτητικού επιδόματος , που ανέρχεται στο ποσό των 
χιλίων (1000) ευρώ, σύμφωνα με τις διατάξεις του άρθρου 10 του Νόμου 3220/2004 ΦΕΚ 15Α/2004, 
της παραγράφου 10 του άρθρου 3 του Ν. 3255/2004 (ΦΕΚ 138Α/2004) και του Ν. 3296/2004 (ΦΕΚ 
253Α/2004) και δηλώνω υπεύθυνα και με γνώση τόσο των συνεπειών του Νόμου περί ψευδούς 
δηλώσεως όσο και των διατάξεων της παραγράφου 6 του άρθρου 10 του άνω Ν. 3220/2004 (ΦΕΚ 
15Α/2004), για επιστροφή στο τριπλάσιο σε περίπτωση αχρεώστητης είσπραξης 
ότι πληρούνται οι προϋποθέσεις για την είσπραξη του επιδόματος αυτού, και επισυνάπτω 
πιστοποιητικό σπουδών και φωτοτυπία μισθωτηρίου συμβολαίου και δεν έχω λάβει επίδομα στέγασης 
από το Ίδρυμα στο οποίο φοιτώ. 

1. Ονομα και Επώνυμο δικαιούχου . 

2. Α.Φ.Μ δικαιούχου. 

3. Όνομα και Επώνυμο συζύγου. 

4. Α.Φ.Μ. της συζύγου. 

*5. Δηλωθέν οικογενειακό εισόδημα προηγούμενου οικον. έτους (.) ευρώ (2) .αρ. 

παιδιών... 

6. Συνολικά τετραγωνικά μέτρα οικιών ή διαμερισμάτων που δηλώθηκαν στη δήλωση φορολογίας 

εισοδήματος του προηγούμενου έτους, κατά πλήρη κυριότητα ή επικαρπία, ή δεν δηλώθηκαν λόγω μη 
υποχρέωσης υποβολής δήλωσης <3) . 

7. Ονοματεπώνυμο φοιτητή. 

8. Έτος γέννησης φοιτητή. 

9. Α.Φ.Μ. φοιτητή (4) .Α.Δ.Τ. (4) . 

10. Σχολή φοίτησης (5) . 

11. Έτος εισαγωγής. 

12. Έτος φοίτησης. 

13. Βεβαίωση καλής επίδοσης <6) . 

14. Τόπος διαμονής της οικογένειας. 

* Συμπληρώνεται από τον υπάλληλο της Δ.Ο.Υ. 

15. Τόπος διαμονής του φοιτητή. 

16. Μισθωτήριο συμβόλαιο (7) . 

17. Α.Φ.Μ. εκμισθωτή <8) . 

18. Υπάρχει δικαίωμα είσπραξης επιδόματος άλλου φοιτητή <9) 

Αν ναι πόσων ακόμη φοιτητών. 

19. Φοιτώ για απόκτηση πρώτου πτυχίου* 10 * 


. 200 .. 

Ο Υπευθύνως Δηλών 


Δ.Ο.Υ. 


Αριθ Πρωτ. 

Ελέγχθηκε 

Τμήμα Εισοδήματος Τμήμα Εξόδων 

. 200.. Να πληρωθεί το ποσό των χιλίων (1.000) ευρώ 

. 200 .. 

Ο Προϊστάμενος 


Εισέπραξα το ποσό των χιλίων ευρώ 

. 200 .. 

Ο Λαβών/Η Λαβούσα 


Οδηγίες συμπλήρωσης: 

(1) Δικαιούχος του φοιτητικού στεγαστικού επιδόματος, είναι το πρόσωπο που θεωρείται ότι βαρύνει 
ο φοιτητής, σύμφωνα με τις διατάξεις του άρθρου 7 του Ν. 2238/1994 (Κώδικας Φορολογίας 


Εισοδήματος). Κατ’ εξαίρεση δικαιούχος θα είναι ο ίδιος ο φοιτητής εφ’ όσον: 

α) είναι ορφανός από τους δύο γονείς ή 
β) οι γονείς του είναι κάτοικοι εξωτερικού ή 
γ) είναι πάνω από είκοσι πέντε (25) ετών ή 

δ) είναι υπόχρεος σε υποβολή φορολογικής δήλωσης σύμφωνα με το άρθρο 61 του Ν. 2238/1994 
και δεν θεωρείται προστατευόμενο μέλος σύμφωνα με το άρθρο 7 του ίδιου νόμου. 

Το επίδομα αυτό καταβάλλεται για τους προπτυχιακούς φοιτητές των Ιδρυμάτων του 
Πανεπιστημιακού και του Τεχνολογικού τομέα της Ανώτατης Εκπαίδευσης, των Ανωτέρων Σχολών 
Τουριστικών Επαγγελμάτων και των Ακαδημιών Εμπορικού Ναυτικού της Ελλάδας, καθώς και των 
Σχολών του Πανεπιστημίου της Κύπρου που περιλαμβάνονται στο σύστημα των Πανελλαδικών 
Εξετάσεων, που είναι Έλληνες υπήκοοι ή υπήκοοι άλλων χωρών της Ευρωπαϊκής Ένωσης και 
εφόσον πληρούνται οι λοιπές προϋποθέσεις που ορίζονται στο νόμο. 

Το επίδομα χορηγείται σε όλους τους προπτυχιακούς φοιτητές της οικογένειας εφόσον 
διαμένουν σε άλλη πόλη αυτής της κύριας κατοικίας τους ανεξαρτήτως αν φοιτούν στην ίδια Σχολή 
και πόλη ή σε διαφορετικές Σχολές και πόλεις, εφ' όσον πληρούν τις λοιπές προϋποθέσεις που 
ορίζονται στο Νόμο. 

Δεν δικαιούνται του επιδόματος αυτού, όσοι φοιτούν για την απόκτηση δεύτερου πτυχίου, 
ανεξάρτητα από τον τρόπο εισαγωγής στη Σχολή ή το Τμήμα αυτής, η για την απόκτηση 
μεταπτυχιακού τίτλου σπουδών. 

(2) Ως ετήσιο οικογενειακό εισόδημα νοείται το συνολικό ετήσιο φορολογούμενο πραγματικό ή 
τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του 
φορολογούμενου, της συζύγου του και των ανηλίκων τέκνων του, από κάθε πηγή. 

Σε περίπτωση μη υποχρέωσης υποβολής φορολογικής δήλωσης υποβάλλεται υπεύθυνη 
δήλωση του Ν. 1599/1986 με την οποία δηλώνονται τα απαιτούμενα στοιχεία, οπότε δεν είναι 
απαραίτητη η αναγραφή του Α.Φ.Μ. της συζύγου. 

Για τη χορήγηση του επιδόματος πρέπει το ετήσιο οικογενειακό εισόδημα του προηγούμενου 
έτους, να μην υπερβαίνει τις τριάντα χιλιάδες (30.000) ευρώ, προσαυξανόμενο κατά τρεις χιλιάδες 
(3.000) ευρώ για κάθε προστατευόμενο παιδί πέραν του ενός. 

( 3 ) Για τη χορήγηση του επιδόματος πρέπει οι γονείς του φοιτητή ή ο ίδιος να μην είναι κύριοι ή 
επικαρπωτές κατοικιών (ιδιοχρησιμοποιουμένων ή εκμισθωμένων) που υπερβαίνουν τα διακόσια 
(200) τ.μ., με εξαίρεση κατοικίες ή διαμερίσματα που βρίσκονται σε δήμο ή κοινότητα με πληθυσμό 
λιγότερο των τριών χιλιάδων (3.000) κατοίκων, όπως οι οργανισμοί αυτοί τοπικής αυτοδιοίκησης 
προβλέπονταν πριν την ισχύ του Ν. 2539/1997 (ΦΕΚ 244Α). 

( 4 ) Αναγράφεται ο Α.Φ.Μ. του φοιτητή για τον οποίο ο δικαιούχος ζητά το επίδομα αν του έχει 
χορηγηθεί Α.Φ.Μ. Επίσης αναγράφεται υποχρεωτικά ο αριθμός του δελτίου αστυνομικής ταυτότητας 
του φοιτητή. 

Σημειώνεται ότι Α.Φ.Μ. μπορεί να χορηγηθεί στον ενδιαφερόμενο από οποιαδήποτε Δ.Ο.Υ. 

( 5 ) Αναγράφεται ο τίτλος της Σχολής, ή Τμήματος αυτής, όπως εμφανίζεται στο σχετικό 
πιστοποιητικό σπουδών. 

(6) Ως σχετικό πιστοποιητικό (απαιτείται η επιτυχία τουλάχιστον στα μισά μαθήματα) 

Αναγράφεται η λέξη ναι ή όχι 

( 7 ) Αναγράφεται η διεύθυνση της μισθωμένης κατοικίας. 

Ο φοιτητής πρέπει να διαμένει σε μισθωμένη οικία λόγω των σπουδών του, σε πόλη άλλη της 
κύριας κατοικίας του στην οποία οι γονείς του ή ο ίδιος δεν έχουν πλήρη κυριότητα ή επικαρπία 
άλλης κατοικίας, με εξαίρεση το Πολεοδομικό συγκρότημα Θεσ/κης και τις πόλεις και περιοχές του 
Ν. Αττικής που απέχουν έως σαράντα (40) χιλιόμετρα από το κέντρο της Αθήνας που θεωρούνται ως 
μία πόλη. Οι νησιωτικές όμως περιοχές του Ν. Αττικής καθώς και οι πόλεις και περιοχές αυτού που 
απέχουν άνω των σαράντα (40) χιλιομέτρων από το κέντρο της Αθήνας θεωρούνται ως αυτοτελείς 
πόλεις. 

(8) Αναγράφεται ο Α.Φ.Μ. του εκμισθωτή της κατοικίας όπου διαμένει ο φοιτητής. 

( 9 ) Αναγράφεται η λέξη «ναι» ή «όχι», ανάλογα αν ο δικαιούχος δικαιούται να εισπράξει επίδομα και 
για άλλο φοιτητή. Αν αναγραφεί η λέξη ναι, συμπληρώνεται και ο αριθμός των άλλων φοιτητών για 
τους οποίους ο δικαιούχος κατέθεσε ή θα καταθέσει δικαιολογητικά για είσπραξη του επιδόματος. 


( 10 ) Αναγράφεται η λέξη ναι ή όχι αναλόγως. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25777 


ΠΑΡΑΡΤΗΜΑ Β’ 


ΠΑΝΕΠΙΣΤΗΜΙΟ 
ΤΜΗΜΑ. 


ΠΙΣΤΟΠΟΙΗΤΙΚΟ 

(για τη χορήγηση στεγαστικού επιδόματος 
σύμφωνα με το άρθρο 10 του Ν. 3220/2004) 


1. Πιστοποιείται ότι ο (η). 

είναι φοιτητής (φοιτήτρια) του Τμήματος 


του Πανεπιστημίου. 

όπου και έχει εγγράφει για πρώτη φορά κατά το ακαδημαϊκό έτος 


2. Πιστοποιούνται επιπροσθέτως τα παρακάτω, σύμφωνα με το Πρόγραμμα και τον 
Κανονισμό Σπουδών του Τμήματος. 

■ Διάρκεια σπουδών του Τμήματος σε έτη: . 

■ Έτος σπουδών στο οποίο φοιτά ο φοιτητής ή η φοιτήτρια 

(δεύτερο, τρίτο, κλπ.): . 

■ Προβλεπόμενος συνολικός αριθμός μαθημάτων προηγουμένου 

έτους σπουδών: . 

■ Αριθμός μαθημάτων στα οποία εξετάστηκε επιτυχώς ο φοιτητής ή 

η φοιτήτρια κατά το προηγούμενο ακαδημαϊκό έτος: . 

Σηυείωση: Τα στοιχεία της ενότητας 2 δεν πιστοποιούνται για τους φοιτητές (τις φοιτήτριες) 
που εγγράφονται για πρώτη φορά στο πρώτο έτος σπουδών. 

3. Δεν έχει λάβει επίδομα στέγασης από το Ίδρυμά μας κατά το τρέχον ακαδημαϊκό έτος. 

Πόλη:. Ημερομηνία:. 

Ο (Η) ΓΡΑΜΜΑΤΕΑΣ ΤΟΥ ΤΜΗΜΑΤΟΣ 


(Τίθεται πρωτότυπη υπογραφή και σφραγίδα) 

ΠΑΡΑΡΤΗΜΑ Β’ 


Τ.Ε.Ι. 

ΤΜΗΜΑ. 


ΠΙΣΤΟΠΟΙΗΤΙΚΟ 

(για τη χορήγηση στεγαστικού επιδόματος 
σύμφωνα με το άρθρο 10 του Ν. 3220/2004) 


1. Πιστοποιείται ότι ο (η). 

είναι φοιτητής (φοιτήτρια) του Τμήματος 


του Τ.Ε.Ι. 

όπου και έχει εγγράφει για πρώτη φορά κατά το ακαδημαϊκό έτος 


2. Πιστοποιούνται επιπροσθέτως τα παρακάτω, σύμφωνα με το Πρόγραμμα και τον 
Κανονισμό Σπουδών του Τμήματος. 

■ Διάρκεια σπουδών του Τμήματος σε έτη: . 

■ Έτος σπουδών στο οποίο φοιτά ο φοιτητής ή η φοιτήτρια 

(δεύτερο, τρίτο, κλπ.): . 

■ Προβλεπόμενος συνολικός αριθμός μαθημάτων προηγουμένου 

έτους σπουδών: . 

■ Αριθμός μαθημάτων στα οποία εξετάστηκε επιτυχώς ο φοιτητής ή 

η φοιτήτρια κατά το προηγούμενο ακαδημαϊκό έτος: . 

Σηυείωση: Τα στοιχεία της ενότητας 2 δεν πιστοποιούνται για τους φοιτητές (τις φοιτήτριες) 
που εγγράφονται για πρώτη φορά στο πρώτο έτος σπουδών. 

3. Δεν έχει λάβει επίδομα στέγασης από το Ίδρυμα μας κατά το τρέχον ακαδημαϊκό έτος. 

Πόλη:. Ημερομηνία:. 

Ο (Η) ΓΡΑΜΜΑΤΕΑΣ ΤΟΥ ΤΜΗΜΑΤΟΣ 


(Τίθεται πρωτότυπη υπογραφή και σφραγίδα) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Δεκεμβρίου 2004 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΑΡΙΕΤΤΑ ΓΙΑΝΝΑΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















